เพื่อนซิมมาซื้อคูปองของโรงแรมสุโกศลค่ะ เนื่องจากเดิมที่นี่ชื่อ Siam City Hotel และเปลี่ยนชื่อเป็น The Sukosol ห้องอาหารปทุมมาศเป็นห้องอาหารใหญ่อีกห้องในโรงแรมนี้ เปิดเป็นInternational Buffet 
วันนั้นที่ได้ไปทานกับเพื่อนๆ เป็นมื้อเย็นค่ะ เข้าไปหัวค่ำหน่อย และเป็นวันธรรมดา คนเลยไม่เยอะมาก พอทานๆไป ก็เริ่มมีลูกค้าทั้งไทยและต่างชาติทยอยเข้ามาทาน พนักงานที่นี่ดูแลอย่างมืออาชีพค่ะ 

ไลน์อาหารของที่นี่ก็มีหลากหลายใช้ได้เลยค่ะ 
Hot food Station มีทั้งไทยและเทศ มีเมนูหลากหลายอยู่ค่ะ 
Steak&Grill Station มีเนื้อให้เลือกและให้เราเลือกซอส มีซอสไวน์ขาว ซอสไวน์แดง ซอสเห็ด 
Cold Seafood เนื้อสดดีค่ะ ไม่คาว ใส่ในกล่องน้ำแข็งเก๋ดีด้วย
Cheese Station มีให้เลือกแต่ไม่เยอะเท่าไหร่ มาหร้อมกับบิสกิต และผลไม้ชิ้นเล็กๆพอดีคำค่ะ 
Sushi & Sashimi Station อาหารมีมาเติมตลอดค่ะ ปลาเยอะอยู่ แต่มีให้เลือกตามาตรฐาน
Salad Bar ซอสต่างๆมากมาย เลือกกันไม่หวาดไม่ไหว ผักสดดีค่ะ 
Thai food ยำต่างๆ อร่อยมากๆ เข้มข้น ส่วนหมูย่างยังไม่ค่อยโดนค่ะ ที่นี่มีกระทงทองด้วย แต่ไม่ได้วางเป็นถ้วยๆ แบบให้ตักไส้ใส่เองค่ะ 
ไลน์ขนมยังไม่ค่อยโดน แต่มีให้เลือกมากมายหลากหลายมากๆค่ะ มีแบบถ้วยเล็ก ถ้วยใหญ่ เค้กก้อน ไอศครีม และขนมไทยวันนี้เป็นครองแครงค่ะ 

ส่วนตัวชอบนะคะ อาจเป็นเพราะความหลากหลายของอาหาร บรรยากาศสบายๆ ไม่ต้องแย่งกับใคร พนักงานดูแลรวดเร็ว และมืออาชีพมาก ถือเป็นInternational Buffet ที่เป็นอีกทางเลือกหนึ่งค่ะ 

